തുടര്ച്ചയായി വിചാരണക്കെത്തിയില്ല, നടിയെ ആക്രമിച്ച കേസ് മാപ്പുസാക്ഷിയെ അറസ്റ്റ് ചെയ്ത് കോടതിയില് ഹാജരാക്കി കൊച്ചി: കൊച്ചിയില് നടിയെ ആക്രമിച്ച കേസിലെ മാപ്പുസാക്ഷി വിഷ്ണു അറസ്റ്റില്. കളമശ്ശേരിയിലെ വീട്ടില് നിന്ന് കസ്റ്റഡിയിലെടുത്ത വിഷ്ണുവിനെ പൊലീസ് കോടതിയില് ഹാജരാക്കി. വിചാരണക്ക് തുടര്ച്ചയായി ഹാജരാകാതിരുന്നതിനെ തുടര്ന്ന് വിഷ്ണുവിനെ അറസ്റ്റ് ചെയ്ത് കോടതിയിലെത്തിക്കണമെന്ന് ഉത്തരവിട്ടിരുന്നു. വാഹനാപകടത്തില് കാലിന് പരിക്കേറ്റതിനാലാണ് കോടതിയില് ഹാജരാകാതിരുന്നതെന്നാണ് വിഷ്ണു പൊലീസിനോട് വെളിപ്പെടുത്തിയത്. പൊലീസ് ജീപ്പിലെത്തിച്ച വിഷ്ണു മുടന്തിയാണ് കോടതിയിലേക്ക് കയറിയത്. നടിയെ ആക്രമിച്ച കേസില് പത്താം പ്രതിയായ വിഷ്ണുവിനെ പോലീസ് മാപ്പുസാക്ഷിയാക്കുകയായിരുന്നു. ജയിലില് വെച്ച് ഒന്നാം പ്രതി സുനില് കുമാറിന് വേണ്ടി ദിലീപിനുള്ള കത്ത് എഴുതി നല്കിയത് വിഷ്ണു ആയിരുന്നു. ഈ കത്താണ് ഗൂഢാലോചന കേസില് അന്വേഷണം നടന് ദിലീപിലേക്ക് എത്തിച്ചത്. നടിയെ ആക്രമിച്ച് കേസിലെ മാപ്പുസാക്ഷി വിഷ്ണുവിനെ അറസ്റ്റ് ചെയ്ത് ഹാജരാക്കാന് കോടതി ഉത്തരവ് കേസിലെ പ്രധാന സാക്ഷിയായ വിഷ്ണു തുടര്ച്ചയായി വരാത്തതിനാല് വിചാരണ നീളുകയാണ്. സുപ്രീം കോടതി നിര്ദ്ദേശം അനുസരിച്ച് വിചാരണ അടുത്ത മാസം പൂര്ത്തിയാക്കണം. ഈ സാഹചര്യത്തിലാണ് വിഷ്ണുവിനെ അടിയന്തരമായി അറസ്റ്റ് ചെയ്ത് ഹാജരാക്കാന് വിചാരണ കോടതി എറണാകുളം ജില്ല പൊലീസ് മേധാവിക്ക് നിര്ദേശം നല്കിയത്. Last Updated Jul 30, 2021, 5:06 PM IST actress attacked case actress attacked case approver police arrest അറസ്റ്റ് നടിയെ ആക്രമിച്ച കേസ് മാപ്പുസാക്ഷി വിചാരണക്കെത്തിയില്ല വിഷ്ണു vishnu